stanford-oval/wikipedia huggingface dataset:
אנדראס כריסטנסן
הערות שוליים

↑  עכשיו זה רשמי: כריסטנסן הצטרף לברצלונה, באתר ONE‏, 4 ביולי 2022
↑  Hjulmand har udtaget truppen til EM, באתר הרשמי של התאחדות הכדורגל הדנית, 30 במאי 2024 (בדנית)
| נבחרת דנמרק – מונדיאל 2018 |
| --- | --- | --- |
|  1 שמייכל •  2 קרון דהלי •  3 וסטרגור •  4 קר •  5 קנודסן •  6 כריסטנסן •  7 קוויסט •  8 דילייני •  9 נ. יורגנסן •  10 אריקסן •   11 ברייטווייט •  12 דולברג • 13 מ. יורגנסן •  14 דלסגארד • 15 פישר • 16 לוסל • 17 סטריגר לארסן • 18 לרגר • 19 שונה • 20 פאולסן • 21 קורנליוס • 22 רונו • 23 סיסטו • מאמן: הריידה |  1 שמייכל •  2 קרון דהלי •  3 וסטרגור •  4 קר •  5 קנודסן •  6 כריסטנסן •  7 קוויסט •  8 דילייני •  9 נ. יורגנסן •  10 אריקסן •   11 ברייטווייט •  12 דולברג • 13 מ. יורגנסן •  14 דלסגארד • 15 פישר • 16 לוסל • 17 סטריגר לארסן • 18 לרגר • 19 שונה • 20 פאולסן • 21 קורנליוס • 22 רונו • 23 סיסטו • מאמן: הריידה | דנמרק |
| נבחרת דנמרק – יורו 2020 |
| --- | --- | --- |
|  1 שמייכל •  2 אנדרסן •  3 וסטרגור •  4 קר •  5 מיילה •  6 כריסטנסן •  7 סקוב •  8 דילייני •  9 ברייטווייט •  10 אריקסן •   11 סקוב אולסן •  12 דולברג • 13 מ. יורגנסן •  14 דמסגור • 15 נורגארד • 16 לוסל • 17 סטריגר לארסן • 18 ואס • 19 וינד • 20 פאולסן • 21 קורנליוס • 22 רונו • 23 הויביאו • 24 ינסן • 25 כריסטיאנסן • 26 בוילסן • מאמן: יולמן |  1 שמייכל •  2 אנדרסן •  3 וסטרגור •  4 קר •  5 מיילה •  6 כריסטנסן •  7 סקוב •  8 דילייני •  9 ברייטווייט •  10 אריקסן •   11 סקוב אולסן •  12 דולברג • 13 מ. יורגנסן •  14 דמסגור • 15 נורגארד • 16 לוסל • 17 סטריגר לארסן • 18 ואס • 19 וינד • 20 פאולסן • 21 קורנליוס • 22 רונו • 23 הויביאו • 24 ינסן • 25 כריסטיאנסן • 26 בוילסן • מאמן: יולמן | דנמרק |
| נבחרת דנמרק – מונדיאל 2022 |
| --- | --- | --- |
|  1 שמייכל •  2 אנדרסן •  3 נלסון •  4 קר •  5 מיילה •  6 אנ. כריסטנסן •  7 ינסן •  8 דילייני •  9 ברייטווייט •  10 אריקסן •   11 סקוב אולסן •  12 דולברג • 13 ר. כריסטנסן •  14 דמסגור • 15 נורגארד • 16 או. כריסטנסן • 17 סטריגר לארסן • 18 ואס • 19 וינד • 20 פאולסן • 21 קורנליוס • 22 רונו • 23 הויביאו • 24 סקוב • 25 לינדסטרום • 26 בה • מאמן: יולמן |  1 שמייכל •  2 אנדרסן •  3 נלסון •  4 קר •  5 מיילה •  6 אנ. כריסטנסן •  7 ינסן •  8 דילייני •  9 ברייטווייט •  10 אריקסן •   11 סקוב אולסן •  12 דולברג • 13 ר. כריסטנסן •  14 דמסגור • 15 נורגארד • 16 או. כריסטנסן • 17 סטריגר לארסן • 18 ואס • 19 וינד • 20 פאולסן • 21 קורנליוס • 22 רונו • 23 הויביאו • 24 סקוב • 25 לינדסטרום • 26 בה • מאמן: יולמן | דנמרק |
| נבחרת דנמרק – יורו 2024 |
| --- | --- | --- |
|  1 שמייכל •  2 אנדרסן •  3 וסטרגור •  4 קר •  5 מיילה •  6 א. כריסטנסן •  7 ינסן •  8 דילייני •  9 הוילון •  10 אריקסן •   11 סקוב אולסן •  12 דולברג • 13 ר. כריסטנסן •  14 דמסגור • 15 נורגארד • 16 הרמנסן • 17 כריסטיאנסן • 18 בה • 19 וינד • 20 פאולסן • 21 ברון לארסן • 22 רונו • 23 הויביאו • 24 מ. יולמן • 25 נלסון • 26 דרייר • מאמן: ק. יולמן |  1 שמייכל •  2 אנדרסן •  3 וסטרגור •  4 קר •  5 מיילה •  6 א. כריסטנסן •  7 ינסן •  8 דילייני •  9 הוילון •  10 אריקסן •   11 סקוב אולסן •  12 דולברג • 13 ר. כריסטנסן •  14 דמסגור • 15 נורגארד • 16 הרמנסן • 17 כריסטיאנסן • 18 בה • 19 וינד • 20 פאולסן • 21 ברון לארסן • 22 רונו • 23 הויביאו • 24 מ. יולמן • 25 נלסון • 26 דרייר • מאמן: ק. יולמן | דנמרק |
יוצאים לטיול עם חתול תעלול

| --- | --- |

לוגו הסדרה
 סוגה:  ילדים, הנפשה, חינוכי
 יוצרים:  ד"ר סוס (דמויות)
 בימוי:  טוני קולינגווד
 מדבבים:  מרטין שורט ג'ייקוב אווניוק אלכסה טורינגטון רוב טינקלר
 מדבבים בעברית:  צביקה פורמן לירז גורדון טום לייבוביץ לורה שופוב דור צויגנבום שרון שחל
 ארץ מקור:  ארצות הברית קנדה הממלכה המאוחדת
 שפות:  אנגלית 
 מספר עונות:  3
 מספר פרקים:  80 (160 חלקים)
 הפקה
 הפצה:  נטפליקס 
 אורך פרק:  30 דקות
 שידור
 רשת שידור:  Treehouse TV 
 רשת שידור בישראל:  ערוץ הופ! WIZ! (שידורים חוזרים)
 תקופת שידור מקורית:  7 באוגוסט 2010 – 3 בנובמבר 2018
 תקופת שידור בישראל:  2010 – 2012
 קישורים חיצוניים
 pbskids.org/catinthehat/
 דף התוכנית ב-IMDb
 
יוצאים לטיול עם חתול תעלול (באנגלית: !The Cat in the Hat Knows a Lot About That) היא סדרת טלוויזיה מונפשת אמריקאית-בריטית-קנדית, המבוססת על הספר "חתול תעלול" מאת דוקטור סוס.
הסדרה שודרה לראשונה ב-7 באוגוסט 2010 בערוץ Treehouse TV בקנדה, וב-PBS Kids בארצות הברית. בישראל הסדרה שודרה בשנת 2010 בערוץ הופ!, ובשידורים חוזרים בערוץ WIZ! מאז 2017. לסדרה הופקו 3 עונות ו-80 פרקים באורך 30 דקות.
תקציר העלילה

הסדרה עוקבת אחר חתול תעלול, אשר מביא את הילדים השכנים ניר וטלי, הדג ודבר "1" וגם "2" אל מגוון הרפתקאות במכונה המעופפת שלו. כל הרפתקה מביאה את השאלה שניר וטלי רוצים לדעת בתחילת כל פרק.
דמויות

חתול תעלול (The Cat in the Hat) - חתול אנושי, הרפתקן ובעל ידע רב. הוא אוהב לחקור את העולם בעזרתם של ניר וטלי. הוא מדבר בשפת החרוזים כמו בספרים של ד"ר סוס.
ניר (Nick) - שכן וחבר טוב של טלי. הוא לובש סוודר כתום, מכנסיים כחולים ונועל נעליים אפורות.
טלי (Sally) - שכנה וחברה טובה של ניר. היא חובשת קשת בצבע ורוד ולובשת חולצה ומכנסיים לבנים וורודים.
דג (Fish) - דג המבוסס על הדג בספר חתול תעלול. נוהג לצאת להרפתקאות עם החתול, ניר וטלי. בניגוד לדג שבסיפור ששייך לניר וטלי, הדג שייך לחתול תעלול והוא בצבע אדום.
דבר "1" וגם "2" (Thing One and Thing Two) - שני עוזריו של חתול תעלול, מדברים בג'יבריש.
אמא (Mother) - אמם של ניר וטלי. כאשר ניר וטלי מבקשים ממנה לצאת להרפתקה עם החתול היא מרשה להם.
מדבבים

הדיבוב העברי בוים על ידי אורנה כץ, אלן אזגי וחיים אדן, והופק על ידי יעל אללוף ויונית עוזרי מנחם.
| שם הדמות | מדבב/ת באנגלית | מדבב/ת בעברית |
| --- | --- | --- |
| חתול תעלול | מרטין שורט | צביקה פורמן |
| ניר | ג'ייקוב אווניוק | לירז גורדון (2010-2011) טום לייבוביץ (2012) |
| טלי | אלכסה טורינגטון | לורה שופוב |
| דג | רוב טינקלר | דור צויגנבום (2010-2011) |
| דבר "1" וגם "2" | רוב טינקלר | צחי כהן |
| אמא | טרייסי הויט | שרון שחל |
| דמויות שונות |  | אורנה כץ |
| דמויות שונות |  | עמי מנדלמן |
| דמויות שונות |  | אלן אזגי |
| דמויות שונות |  | דן שצברג |
| דמויות שונות |  | דניאל מגון |
שידור הסדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 40 | 40 | 6 בספטמבר 2010 | 17 בספטמבר 2012 |
|  | 2 | 20 | 20 | 10 בספטמבר 2012 | 23 ביוני 2015 |
|  | 3 | 20 | 20 | 2 במרץ 2018 | 14 באוקטובר 2018 |
יחסי הוותיקן–יפן

| יחסי קריית הוותיקן – יפן |
| --- | --- |
קריית הוותיקן: יפן


קריית הוותיקן: יפן
שטח (בקילומטר רבוע)
0.49: 377,915
אוכלוסייה
500: 123,370,009
תמ"ג (במיליוני דולרים)
: 4,212,945
תמ"ג לנפש (בדולרים)
: 34,149
משטר
מונרכיה תאוקרטית אבסולוטית נבחרת: מונרכיה חוקתית

יחסי הוותיקן–יפן הם היחסים הדיפלומטיים בין מדינת קריית הוותיקן לבין יפן. היחסים בין שתי המדינות נקבעו לראשונה, באופן לא רשמי בשנת 1919, כאשר הוותיקן שלחה ליפן נונציו. רק בשנת 1942 שתי המדינות כוננו יחסים דיפלומטיים רשמיים, מה שהפך את יפן למדינה האסייתית הראשונה שכוננה יחסים עם הוותיקן. בשנת 1958 שגרירותה של יפן ברומא, בירת איטליה הסמוכה לוותיקן, הואמנה גם על הוותיקן. החלטה זו התקבלה על ידי הקיסר היפני הירוהיטו בזמן מלחמת העולם השנייה, בתקווה שהוותיקן תוכל לשמש כמתווך למשא ומתן בין יפן לבעלות הברית.
עם זאת, ההיסטוריה הראשונית בין יפן לוותיקן התרחשה בשנת 1554, עם הגעתו של פרנסיסקו חאווייר לאי קיושו כמיסיונר. לאחר שהותו ביפן, הוא ועוד ארבעה שליחים יפנים נסעו בחזרה לאירופה וערכו ביקורים אצל מנהיגים אירופאים שונים, ובהם האפיפיור, גרגוריוס השלושה עשר. התפשטות הנצרות ביפן נמשכה מספר עשורים לאחר ביקורו של חאווייר, עד שנאסרה בתחילת המאה ה-17. רק בשנת 1873 התקנות המחמירות על הדת הנוצרית הוסרו על ידי הקיסר מוצוהיטו כחלק מן הרפורמות שלו. מספר הקתולים החיים ביפן נשאר קטן, ומהווה פחות מ-5% מאוכלוסיית יפן.
כיום, הוותיקן ויפן עוסקים בשיתופי פעולה בתחומי התרבות השונים. הוותיקן מיוצג ביפן בדרג השגרירות באמצעות נונציו שנשלח לשרת את הוותיקן באומה היפנית. מאידך, יפן אינה מיוצגת בוותיקן בדרג השגרירות, אלא באמצעות שגרירותה ברומא, בירת איטליה הסמוכה, האמונה על הוותיקן.
השוואה מדינית

| מדינה | קריית הוותיקן קריית הוותיקן | יפן יפן |
| --- | --- | --- |
|  שם בשפה הרשמית | בלטינית: Status Civitatis Vatican באיטלקית: Stato della Città del Vaticano | ביפנית: 日本 |
סמל: 
 דגל: 
| עיר בירה והעיר הגדולה ביותר | הוותיקן קואורדינטות של הבירה=41°54′N 12°27′E﻿ / ﻿41.900°N 12.450°E﻿ / 41.900; 12.450 | טוקיו קואורדינטות של הבירה = 35°41′N 139°46′E﻿ / ﻿35.683°N 139.767°E﻿ / 35.683; 139.767 |
| הקמה | 11 בפברואר 1929 | המאה ה-7 לפנה"ס |
| ראש המדינה | אפיפיור פרנציסקוס | קיסר נארוהיטו, קיסר יפן |
| אוכלוסייה | 1,000 נפש (2019) | 125,507,472 נפש (יולי 2020) |
| צפיפות האוכלוסייה | 2,272.73 נפש לקמ"ר | 332.11 נפש לקמ"ר |
| שטח | 0.44 קמ"ר | 377,915 קמ"ר |
| אחוז שטח המים | זניח | 0.8% |
| שפות | לטינית (רשמית) איטלקית (מדוברת). | יפנים (לאומית); אין שפה רשמית במדינה. |
| דת | 100% נוצרים קתולים | 51.82% שינטו 34.9% בודהיזם 4.0% כתות שינטו 2.3% נצרות 7.0% לא ענו |
| תמ"ג | ללא דירוג | 5,443,000 מיליון $ |
| תמ"ג לנפש | ללא דירוג | 43,368 $ |
| HDI | ללא דירוג | 0.909 (גבוה מאוד) |
היסטוריה > מגעים ראשוניים (1549–1873)

המיסיונר הנוצרי הראשון שהגיע ליפן היה פרנסיסקו חאווייר. חאווייר הגיע לאי קיושו ביפן בשנת 1549, שם הוא המיר כשבע מאות יפנים לקתוליות, כולל אדם המכונה ברנרדו היפני, שהפך לאדם היפני הראשון שביקר באירופה. משימתו של חאווייר נחלה הצלחה גדולה, עד שנת 1580 היו ביפן למעלה מ-100,000 נוצרים קתולים. בין השנים 1579 עד 1582, המיסיונר הישועי, אלסנדרו ואליניאנו, ביקר ביפן. במהלך ביקורו הצליח לשכנע את אוטומו סורין לשלוח דיפלומטים מיפן, לביקור אצל מנהיגי אירופה, וביניהם האפיפיור. סורין הסכים ובחר ארבעה נערים קתולים יפניים. ב-20 בפברואר 1582 הארבעה יצאו למסע ממעגן העיר נגאסאקי על ספינת סחר פורטוגזית. לאחר כשנתיים, ב-11 באוגוסט 1584 הם הגיעו לפורטוגל, ומשם יצאו לטייל ביבשת. הארבעה נפגשו עם אצילים ואנשי כמורה שונים, כולל פליפה השני, מלך ספרד. עם הגעתם לרומא, השליחים היפנים פגשו את האפיפיור, גרגוריוס השלושה עשר. באפריל 1585, זמן לא רב לאחר בואם של ארבעת היפנים, גרגוריוס נפטר, הארבעה נכחו בהכתרתו של האפיפיור סיקסטוס החמישי. משלחת זו הייתה הנציגות הדיפלומטית הראשונה של יפן באירופה.
באפריל 1586, הארבעה עזבו את יבשת אירופה דרך נמל ליסבון. מסעם באירופה הותיר השפעה משמעותית, והביא עימו תשומת לב רבה הדדית בין אירופה ומהוותיקן בפרט ליפן. כשארבעת השליחים חזרו ליפן, קיבלו את פניהם אנשים רבים המעוניינים ללמוד על אירופה.
בשנת 1614, בעקבות ההחמרות על הנצרות ביפן, כל המיסיונרים האירופאים ששהו ביפן עזבו חזרה לאירופה. האיסור על הנצרות ביפן נמשך למעלה מ-200 שנים, אשר במהלכן הוצאו להורג עשרות אלפי נוצרים יפניים.
היסטוריה > החזרת הנצרות ליפן (1873–1919)

בשנת 1873, הסיר הקיסר מוצוהיטו את האיסור על הנצרות, והנחיל חופש דת שאפשר למיסיונרים רבים להיכנס למדינה. בשנת 1906, אישר האפיפיור, פיוס העשירי את בקשת אגודת ישו להיות הארגון אשר יקים את האוניברסיטה הקתולית הראשונה ביפן. בשנת 1908, שלושה מיסיונרים ישועים החלו בהקמת האוניברסיטה, ובשנת 1913, לאחר הקמת האוניברסיטה, הם קיבלו אישור רשמי ממשרד החינוך היפני המכיר באוניברסיטה כחוקית. למרות פתיחתה של האוניברסיטה הקתולית ביפן, אשר מטרתה הייתה שהעם היפני יכיר את הנצרות, האפליה נגד הנוצרים נמשכה והתגברה. אנשים רבים רואים בנצרות "כדת זרה", בעקבות הלאומנות היפנית, עד שנת 1907 היו ביפן רק 140,000 נוצרים, ומתוכם רק 60,000 היו קתולים.
היסטוריה > כינון יחסים דיפלומטיים רשמיים (1919–1958)

בשנת 1919 החלה תקופה חדשה ביחסים הדיפלומטיים בין הוותיקן ליפן. באותה השנה הוותיקן שלחה לראשונה נונציו ליפן, אשר ייצג את הוותיקן ביפן.
בשנת 1942 הוקמו יחסים דיפלומטיים מלאים בין שתי המדינות, מה שהפך את יפן למדינה האסייתית הראשונה שכוננה יחסים דיפלומטיים עם הכס הקדוש. הקיסר הירוהיטו כונן יחסים דיפלומטיים עם הוותיקן במטרה שהוותיקן תהווה כמתווך בין האימפריה היפנית לבין בעלות הברית בזמן מלחמת העולם השנייה. באותה העת חיו ביפן כ-20 מיליון נוצרים. ארצות הברית ובריטניה העבירו ביקורת המגנה את כינון היחסים הדיפלומטיים בין הוותיקן ליפן. למרות הביקורת החריפה מצד מדינות המערב, יפן שלחה לראשונה ייצוג דיפלומטי בדרג השגרירות בוותיקן, ואילו הנונציו של הוותיקן ביפן קיבל הכרה רשמית ומלאה על ידי ממשלת יפן.
בשנת 1958 הקיסר הירוהיטו הורה לחדש את הצוות הדיפלומטי של יפן בוותיקן. בעקבות הוראת הקיסר, גם הוותיקן החליטה להחליף את הייצוג הדיפלומטי שלה ביפן בנונציו חדש.
היסטוריה > בזמנים המודרניים

כיום, הוותיקן ויפן מנהלות יחסים דיפלומטיים חמים ולבביים, אשר עוסקים בשיתופי פעולה תרבותיים. למרות המספר המצומצם של הנוצרים היפניים, יש יפנים רבים האוהדים את האמונה הנוצרית. בשנת 2011 הוותיקן שלחה סיוע הומניטארי ליפן בעקבות רעידת האדמה והצונמי בסנדאי.
ביקורים רמי דרג > ביקורים דיפלומטיים מיפן לוותיקן

1993 – הקיסר לשעבר אקיהיטו.
2014 – ראש ממשלת יפן, שינזו אבה.
2016 – פומיהיטו, נסיך אקישינו.
ביקורים רמי דרג > ביקורים דיפלומטיים מהוותיקן ליפן

נובמבר 2019 – האפיפיור פרנציסקוס.
בנות גילמור: שנה בחייהן

| --- | --- |

הכרזה הרשמית
 שיר הנושא:  "Where You Lead" בביצוע קרול קינג ולואיז גופין
 סוגה:  דרמה קומית
 יוצרים:  איימי שרמן-פלדינו
 כותבים:  איימי שרמן-פלדינו דניאל פלדינו
 בימוי:  איימי שרמן-פלדינו דניאל פלדינו
 שחקנים:  לורן גרהאם אלקסיס בלדל סקוט פטרסון קלי בישופ
 ארץ מקור:  ארצות הברית ארצות הברית
 שפות:  אנגלית 
 מקום התרחשות:  Stars Hollow, ניו יורק, לונדון 
 מספר עונות:  1 
 מספר פרקים:  4 
 תוכנית מקור:  "בנות גילמור" (2000–2007)
 הפקה
 מפיק:  הלן פאי דילן ק. מאסין
 מפיקים בפועל:  איימי שרמן-פלדינו דניאל פלדינו
 חברת הפקה:  Dorothy Parker Drank Here Productions Warner Bros. Television
 הפצה:  Warner Bros. Television
 אתר צילומים:  ברבנק, קליפורניה בוורלי הילס, קליפורניה
 צלמים:  סטיב מייסון אלכס נפומניאשי
 טכניקת צילום:  מצלמה יחידה
 מוזיקה:  סם פיליפס
 אורך פרק:  88–102 דקות
 שידור
 רשת שידור:  נטפליקס
 פורמט (תמונה):  4K (UHD)
 תקופת שידור מקורית:  25 בנובמבר 2016 – 25 בנובמבר 2016 
 קישורים חיצוניים
 אתר רשמי
 דף התוכנית ב-IMDb
 
בנות גילמור: שנה בחייהן (באנגלית: Gilmore Girls: A Year in the Life) היא מיני-סדרה אמריקאית שנוצרה על ידי איימי שרמן-פלדינו ובה מככבות לורן גרהאם ואלקסיס בלדל.
את המיני-סדרה, שמהווה תחייה (אנ') או עונה שמינית לא-רשמית עבור הסדרה "בנות גילמור", שבו להפיק, לכתוב ולביים שרמן-פלדינו ובעלה, דניאל פלדינו, לאחר שעזבו לפני שידור עונתה השביעית והאחרונה של הסדרה המקורית. המיני-סדרה כללה ארבעה פרקים בני 88 עד 102 דקות, שעלו לשידור ב-25 בנובמבר 2016, בשירות הזרמת המדיה "נטפליקס". כל פרק עוקב אחר הדמויות בכל אחת מארבע עונות השנה.
בנובמבר 2020 שודרה המיני-סדרה ברשת "The CW" וברשת "UP TV".
עלילה

בשל נסיעותיה התכופות כעיתונאית עצמאית, רורי גילמור (אלקסיס בלדל) מוותרת על דירתה לטובת שהייה בבתי חבריה בניו יורק, סטארס הולו ובלונדון. בלונדון, רורי שוהה אצל בן זוגה לשעבר, לוגן הנטסברגר (מאט זוקרי) בעודה עובדת על ספר עבור נעמי שרופשייר האקסצנטרית (אלכס קינגסטון). עד מהרה, רורי ולוגן מתחילים לנהל רומן ללא מחויבויות, על אף שלוגן מאורס ולרורי יש בן זוג בשם פול. כשנעמי מפטרת אותה וארוסתו של לוגן עוברת לגור עם השניים, רורי נאבקת בעובדת ביותה מובטלת וביחסיה הכושלים עם לוגן, ונפגשת עם ג'ס מריאנו (מיילו ונטימיליה), שמעודד אותה לכתוב ספר משלה על חייה עם אמה.
בסטארס הולו, אמילי גילמור (קלי בישופ), שזה עתה התאלמנה מבעלה, ריצ'רד, מתמרנת את בתה, לורליי גילמור (לורן גרהאם), שעצמה חשה אבודה בגלל מותו של אביה, התקדמותם הקריירתית של שותפיה העסקיים הוותיקים ויחסיה עם לוק דיינס (סקוט פטרסון), להתחיל איתה בטיפול פסיכולוגי. במקביל, לורליי ולוק, שיוצאים זה יותר מעשור אך עדיין לא התחתנו או דנו בהקמת משפחה, שוקלים להשתמש בפונדקאית, ומגיעים למרפאת פוריות המנוהלת על ידי פריס. לאחר שלורליי מגלה על רעיונה של רורי לספרה החדש ומתווכחת איתה בנוגע אליו, רורי מסתערת בכעס ואילו לורליי יוצאת אל סטודיו למחול של פאטי, שם מבוצע "סטארס הולו: המחזמר". הבלדה של השחקנית הראשית, ויולט, מעוררת בלורליי השראה לטייל אל שביל הרכס הפסיפי ולשכוח מבעיותיה.
בסופו של דבר, אמילי מקבלת את מותו של בעלה, מוכרת את ביתם, עוזבת את אגודת "נשות המהפכה האמריקאית" ועוברת לננטקט, רווקה ועצמאית לראשונה בחייה. אף על פי שבפועל לא יצאה לטייל, לורליי חוזרת, מתפייסת עם אמילי ורורי, ומבקשת מלוק להינשא לה. רורי מבקרת את אביה, כריסטופר היידן (דייוויד סאטקליף), על מנת לבשר לו על החתונה, ושואלת אותו מדוע איפשר ללורליי לגדל אותה כאם חד-הורית. בסיומה של השיחה, רורי ואביה מסכימים שכך המצב יצא לטובה. בסיומה של המיני-סדרה, לוק ולורליי מתחתנים בגזיבו של העיירה, ובסצנה האחרונה, רורי מגלה ללורליי שהיא בהיריון.
צוות השחקנים והדמויות > ראשי

לורן גרהאם – לורליי גילמור
אלקסיס בלדל – רורי גילמור
סקוט פטרסון – לוק דיינס
קלי בישופ – אמילי גילמור
צוות השחקנים והדמויות > משני

קייקו אגנה – ליין קים
יאניק טרוסדייל – מישל ג'ראד
ליזה וייל – פריס גלר
שון גאן – קירק גליסון
מאט זוקרי – לוגן הנטסברגר
מיילו ונטימיליה – ג'ס מריאנו
ליז טורס – פאטי
סאלי סטרוטרס – באבט דל
מייקל וינטרס – טיילור דוס
רוז עבדו – ג'יפסי / ברטה
ריי וייז – ג'ק סמית'
אלכס קינגסטון – נעמי שרופשייר
מייק גנדולפי – אנדרו
טוד לאו – זאק ואן גרביג
ג'ון קבררה – בריאן פולר
אריס אלווראדו – סיזר
דני סטרונג – דויל מקמאסטר
ארמנד ואסקז – אריק
צוות השחקנים והדמויות > אורח

פול אנקה (הופעת קמע)
סבסטיאן באך – גיל
ריני בל – לולו
אמילי ברגל – פרנסי ג'רוויס
כריסטיאן ברל – קארל
אלכס בורשטיין – גברת סלין
דן בוקטינסקי – ג'ים נלסון
קרי באטלר – קלאודיה
ג'קסון דאגלס – ג'קסון בלוויל
כריס אייגמן – ג'ייסון סטיילס
סאטון פוסטר – ויולט
לואיז גופין – לואיז
ג'וליה גולדני טלס – סנדי
גרג הנרי – מיצ'ם הטנסברגר
ניק הולמס – רוברט
קרול קינג – סופי בלום
פיטר קראוזה – ריינג'ר העובד בפארק
ג'ייסון ריטר – ריינג'ר נוסף העובד בפארק
אמילי קורודה – גברת קים
גרנט לי פיליפס – גרנט
אלן לואיזה – קולין מקריי
ונסה מראנו – אפריל נרדיני
דקין מתיוס – הנלין צ'ארלסטון
מליסה מקארתי – סוקי סנט ג'יימס
סטייסי אוריסטאנו – אלי
ג'ארד פדלקי – דין פורסטר
סם פנקייק – דונלד
רייצ'ל ריי (הופעת קמע)
טד רוני – מורי דל
טנק סאד – פין
דייוויד סאטקליף – כריסטופר היידן
מייקל יורק – אשר פלמינג
מיי ויטמן – מרסי
צוות השחקנים והדמויות > הופעות קמע מוזיקליות

מוזיקאים רבים הופיעו במהלך המיני-סדרה כשהם מנגנים שירים בכיכר העיר כטרובדורים זמניים. ביניהם נכללים:
ת'ורסטון מור
קים גורדון
ג'ו פרניס
להקת יו לה טנגו
מרי לין רייסקוב
להקת ספארקס
פרקים

|  מספר פרק |  שם הפרק באנגלית |  שם הפרק בעברית |  בימוי |  כתיבה |  תאריך שידור מקורי |
| --- | --- | --- | --- | --- | --- |
| 1 | Winter | חורף | איימי שרמן-פלדינו | איימי שרמן-פלדינו | ‏25 בנובמבר 2016 |
| 2 | Spring | אביב | דניאל פלדינו | דניאל פלדינו | ‏25 בנובמבר 2016 |
| 3 | Summer | קיץ | דניאל פלדינו | דניאל פלדינו | ‏25 בנובמבר 2016 |
| 4 | Fall | סתיו | איימי שרמן-פלדינו | איימי שרמן-פלדינו | ‏25 בנובמבר 2016 |
הפקה > פיתוח

ב-15 בספטמבר 2010, לורן גרהאם אמרה למגזין "וניטי פייר" כי הפקתו של סרט שימשיך את עלילת "בנות גילמור" הוא אפשרות מובהקת שנמצאת על השולחן: "אנשים בעלי כוח, אנשים שיכולים לגרום לזה לקרות, דנים על כך." גרהאם הצהירה שוב הצהרה זהה במרץ 2013 באמצעות חשבון הטוויטר שלה בעקבות הדיווח כי הסדרה "ורוניקה מארס" הרוויחה מימון עבור הפקת סרט, ואמרה שזו תהיה קריאת ההשכמה עבור שרמן-פלדינו להפקת סרט של "בנות גילמור".
ב-11 ביוני 2012, בעת שהתראיינה לסדרתה החדשה, "באנהדס", היוצרת איימי שרמן-פלדינו התדיינה על הסכסוך בעקבות החוזה ועל עזיבתה את הסדרה במהלך ריאיון למגזין "Vulture", ואמרה: "זה היה משא ומתן שהשתבש. זה באמת נגע לעובדה שעבדתי יותר מדי. עמדתי להיות האישה המשוגעת שנעולה בבית ומעולם לא יצאה. שמעתי המון ש'איימי לא צריכה צוות תסריטאים כי היא ו[בעלה] דן פלדינו כותבים הכל!' חשבתי שזו מנטליות מצוינת מצדכם, אבל אם אתם רוצים להמשיך את הסדרה למשך שנתיים נוספות, תנו לי לשכור עוד תסריטאים. אגב, כל החרא הזה שביקשנו? הם היו צריכים לעשות את זה בכל זאת כשעזבנו. הם שכרו צוות תסריטאים גדול ומפיק-במאי. זה מה שהכי הציק לי. בסופו של דבר הם נאלצו לעשות את מה שביקשנו, ואני לא הייתי שם."
במאי 2015, בריאיון להסכת של "בני גילמור", אמר סקוט פיטרסון: "כרגע מתקיימים דיונים. אני לא יכול להיכנס לפרטים, אבל יש קצת פעילות. אז אני מלא תקווה, ואתם יודעים, אני נמצא שם. [...] אני חושב שנשאר הרבה שטח שלא נחקר שנוכל לחקור במיני-סדרה או בסרט טלוויזיה או בסרט עלילתי, מה שזה לא יהיה. אני חושב שזה באמת מתגבש לכדי תסריט. אני חושב שכולם יתגייסו". במהלך פסטיבל ATX הטלוויזיוני שהתקיים ביוני 2015 באוסטין, טקסס, בו השחקנים התאחדו עם היוצרת איימי שרמן-פלדינו, נמסר לקהל כי אין שום דבר בתכנון.
באוקטובר 2015, נמסר על פי אתר "TVLine" כי נטפליקס חתמה על הסכם עם אולפני האחים וורנר להחיות את הסדרה כמיני-סדרה בת ארבעה פרקים בני כ-90 דקות. עוד נמסר כי שרמן-פלדינו תהיה אמונה על הפקת המיני-סדרה. באפריל 2016, אמרה שרמן-פלדינו כי הפורמט של 90 דקות היה בהשראת הסדרה "שרלוק", אותה היא מעריצה: "הפרקים הם מיני-סרטים משלהם. זה הרגיש כמו פורמט שיעבוד טוב עבורנו ברמה העלילתית".
בשלהי אוקטובר 2015, במהלך ועידת תרבות הפופ בטולסה, מיילו ונטימיליה אישר את נכונותו לשוב לגלם את דמותו של ג'ס מריאנו במיני-סדרה שתופק על ידי נטפליקס.
ב-29 בינואר 2016, נטפליקס ואולפני האחים וורנר אישרו רשמית את הפקת התחייה, שכותרתה הזמנית הייתה "בנות גילמור: עונות השנה". צילומי המיני-סדרה החלו בלוס אנג'לס החל מ-2 בפברואר 2016, והיו אמורים להימשך עד 30 ביוני 2016, ובמקביל נמסר כי את הפרקים יכתבו ויביימו איימי שרמן-פלדינו ודניאל פלדינו ב-19 במאי 2016 נודע כי שמה הרשמי של המיני-סדרה יהיה "בנות גילמור: שנה בחייהן".
המפיק גאווין פולון, שהיה מעורב בהפקת הסדרה המקורית כמפיק בפועל עם מנהלת הכישרונות ג'ודי הופלונד, תבע את חטיבת הטלוויזיה של האחים וורנר על זיכוי על הפקת המיני-סדרה ותשלומים נוספים על מעורבותו בסדרה המקורית. (הופלונד פרש מהעסק בשנת 2013 ולא קיבל תשלומים מאז). בסופו של דבר, פולון לא מילא תפקיד בהפקת המיני-סדרה ולא קיבל זיכוי כמפיק כאשר הופצה. גם דייוויד ס. רוזנטל, שהחליף את שרמן-פלדינו בתפקיד בעונה האחרונה, לא היה מעורב בהפקת המיני-סדרה.
הפקה > ליהוק

ב-29 בינואר 2016, במקביל להכרזה הרשמית על הפקת המיני-סדרה, נמסר כי לורן גרהאם, אלקסיס בלדל, סקוט פטרסון, קלי בישופ, שון גאן וקייקו אגנה עתידים לשוב לגלם את דמויותיהם מהסדרה המקורית. מאוחר יותר באותו היום, יאניק טרוסדייל ודייוויד סאטקליף אישרו את שובם באמצעות הטוויטר. ב-1 בפברואר 2016, אישר טנק סאד, ששיחק בסדרה המקורית את חברו של לוגן, פין, באמצעות חשבון הטוויטר שלו כי הוא ישוב להפקת המיני-סדרה. באותו היום, אריס אלווראדו, שגילם את דמותו של סיזר, ומייק גנדולפי, שגילם את דמותו של אנדרו, אישרו את שובם. בראיון לאתר "TVLine", בישופ אישרה כי רוז עבדו וליזה וייל ישובו לגלם את דמויתיהן. בנוסף, נחשף כי מאט זוקרי, מיילו ונטימיליה וג'ארד פדלקי ישובו לגלם את מחזריה של רורי מהסדרה המקורית.
ב-10 בפברואר 2016, הוכרז כי סאלי סטרוטרס, מייקל וינטרס וליז טורס, ישובו לגלם את דמויותיהם בתפקיד משני. בנוסף, אושר שקרול קינג תשוב לגלם את דמותה של סופי בלום, ונמסר על ליהוקה של סאטון פוסטר. באותו היום, הודיע המוזיקאי גרנט לי פיליפס, שהוא ישוב לגלם את דמותו מהסדרה המקורית. ב-11 בפברואר 2016, אושר כי אמילי קורודה תשוב לגלם את דמותה גברת קים, אמה של ליין, ושדייוויד סאטקליף ישוב לגלם את דמותו של כריסטופר היידן, אביה של רורי. ב-11 בפברואר 2016, דני סטרונג אישר שהוא ישוב לגלם את דמותו של דויל, ואושר על ידי "וראייטי" כי ונסה מראנו, שגילמה את בתו של לוק, תשוב לגלם את דמותה. ב-16 בפברואר 2016, אושר אף כי ספארקי, הכלב שגילם את כלבה של לורליי, פול אנקה, יופיע במהלך המיני-סדרה.
ב-17 בפברואר 2016, אושר כי בעלה של באבט, מורי, בגילומו של טד רוני, ישוב לעלילת המיני-סדרה. ב-19 בפברואר 2016 אישר ג'קסון דאגלס, שגילם את בעלה של סוקי, ג'קסון, כי הוא ישוב לגלם את דמותו, למרות השמועות על כך שמליסה מקארתי לא תשוב. ב-21 בפברואר 2016, אישר גרג הנרי, שגילם את דמותו של מיצ'ם הטנסברגר, אביו של לוגן, במהלך ריאיון כי הוא ישוב לגלם את דמותו. ב-23 בפברואר 2016 אישר אלן לואיזה, שגילם את קולין מקריי, חברו של לוגן, באמצעות חשבון הטוויטר שלו כי הוא ישוב לגלם את דמותו של קולין. בנוסף, ב-29 בפברואר 2016, ניק הולמס, שגילם את דמותו של רוברט גרימלדי, אישר באמצעות חשבון הטוויטר שלו שהוא ישוב לגלם את דמותו.
ב-9 במרץ 2016, איף יאגר, שגילם את דמותו של טום, אישר באמצעות חשבון הטוויטר שלו את שובו להפקת המיני-סדרה. ב-15 במרץ 2016, אושר כי דקין מתיוס, שגילם את דמותו של מנהל בית הספר "צ'ילטון", האנלין צ'ארלסטון, ישוב לגילום דמותו. ב-25 במרץ 2016, ג'ון קבררה, שגילם את דמותו של בריאן פולר בלהקתה של ליין, "Hep Alien", אישר כי לא רק הוא, אלא כל ארבעת חברי הלהקה ישובו עבור המיני-סדרה, כולל זאק ואן גרביג, אותו שיחק טוד לאו וגיל, אותו גילם מוזיקאי הרוק סבסטיאן באך. ב-29 במרץ 2016, הכריז כריס אייגמן, שגילם את דמותו של ג'ייסון סטיילס בעונה הרביעית, כי הוא ישוב לגלם את דמותו במיני-סדרה. ב-7 באפריל 2016, מליסה מקארתי הודיעה רשמית בתוכניתה של אלן דג'נרס כי היא אכן תשוב לגלם את דמותה של סוקי.
ביקורות

המיני-סדרה זכתה לביקורות חיוביות ממבקרים. באתר הביקורות "Rotten Tomatoes" המיני-סדרה זכתה לציון 87%, על בסיס 87 ביקורות, עם דירוג ממוצע של 7.66/10. בקונצנזוס הביקורתי של האתר נכתב כי "'בנות גילמור: שנה בחייהן' מספקת תחייה נאמנה ומוצלחת לסדרה המוזרה, המתוקה והאהובה, בה מעריציה התאהבו לפני למעלה מעשור." באתר הביקורות המשוקללות "Metacritic", המיני-סדרה זכתה לציון 75 מתוך 100, על בסיס על 28 ביקורות, דבר המצביע על "ביקורות חיוביות לרוב".
שידור

על אף היותה תוכן מקור של נטפליקס, המיני-סדרה שודרה ברשת "The CW" בנובמבר 2020 בגרסה ערוכה, בין היתר מכיוון שהרשת נזקקה לסדרות נוספות על מנת למלא את לוח זמני השידורים שלה שהתרוקן בעקבות מגפת הקורונה. בנוסף, המיני-סדרה שודרה בסינדיקציה ברשת "Up TV" החל מסוף נובמבר באותה שנה.